EkBass/fiwiki-20250220-pages-articles huggingface dataset:
Duduk

Duduk () on Kaukasukselta, erityisesti Armeniasta kotoisin oleva puupuhallin. Se muodostuu puuputkesta, jonka päähän on kiinnitetty samantapainen kaksoisruokolehdykkä kuin esimerkiksi fagotissa. Dudukin pehmeä sointi ja laaja dynamiikka on tehnyt siitä suositun soittimen eri musiikin lajeissa. Perinteisesti sitä on käytetty pienissä kokoonpanoissa, esimerkiksi duettona rummun kanssa lyyrisissä lauluissa ja tansseissa. Nykyisin sen käyttö on levinnyt myös suuriin ammattilaisorkestereihin ja klubeihin. == Lähteet == == Aiheesta muualla == Luokka:Puupuhaltimet Luokka:Armenian musiikki
Hank Snow

Clarence Eugene ”Hank” Snow (9. toukokuuta 1914 Brooklyn, Queens County, Nova Scotia – 20. joulukuuta 1999 Madison, Tennessee) oli kanadalainen countrymuusikko, laulaja-lauluntekijä. Hän on kaikkien aikojen menestynein kanadalainen countryartisti ja levytti urallaan vuosina 1936–1985 noin 840 laulua, joista vuosien 1949–1980 välisenä aikana 85 nousi Billboardin listoille. Snow’n 1950- ja 1960-lukujen Billboard-ykköshittejä olivat ”I’m Moving On” (1950), ”The Golden Rocket” (1950), ”I Don’t Hurt Anymore” (1953), ”Let Me Go, Lover!” (1954) ja ”I’ve Been Everywhere” (1962). 1960-luvun loppupuolella hänen uransa kääntyi selvään laskuun. Hän ei kyennyt muuttamaan tyyliään ajan suositun uuden, raskaasti orkestoidun country-popin suuntaan. Snow sai vielä yhden listaykkösen vuonna 1974, ”Hello Love”. Se ei kuitenkaan nostanut häntä takaisin suosion huipulle, vaan se jäi hänen viimeiseksi isoksi hitikseen. Snow valittiin Nashville Songwriters International Hall of Fameen vuonna 1978 ja Country Music Hall of Fameen vuonna 1979. Vuonna 1994 julkaistiin Snow’n omaelämäkerta The Hank Snow Story. == Lähteet == == Aiheesta muualla == * Hank Snow Country Music Centre * Luokka:Kanadalaiset countrymuusikot Luokka:Kanadalaiset laulaja-lauluntekijät Luokka:Grammy- palkinnon saajat Luokka:Vuonna 1914 syntyneet Luokka:Vuonna 1999 kuolleet
Arvid Liljelund

Emanuel Arvid Liljelund (20. tammikuuta 1844 Uusikaupunki – 21. heinäkuuta 1899 Uusikaupunki) oli suomalainen taidemaalari. Liljelund opiskeli Suomen Taideyhdistyksen piirustuskoulussa Turussa 1863–1864 ja Helsingissä 1864–1865. Hän jatkoi sitten opintojaan Düsseldorfin taideakatemiassa Saksassa 1866–1869. Hän alkoi pitää näyttelyitä vuodesta 1870 lähtien.Teuvo Termonen s. 66 Liljelund toimi opettajana Suomen Taideyhdistyksen piirustuskoulussa 1869–1876 sekä myöhemmin opettajana ja johtajana Viipurien Taiteen ystävien piirustuskoulussa 1891–1899. Liljelund oli arvostettu ja palkittu maalari. Hän sai Pietarin taideakatemian arvonimen Ensiluokan taiteilija. Liljelund maalasi tarkkoja kansatieteellisiä kuvauksia talonpoikaistupien sisustuksesta ja kansanpukuja käyttävistä ihmisistä. Hän teki maalausretkiä erityisesti ruotsinkielisen Pohjanmaan rannikolle mutta myös muualle Suomeen. Liljelund vietti kesiään synnyinkaupungissaan Uudessakaupungissa ja teki maisemamaalauksia Uudenkaupungin saaristosta. Hänen töistään on tehty postikortteja jo sata vuotta sitten. Monet korteista tehtiin värillisinä. Kustantajana oli muun muassa Oy Launis Ab. == Teoksia == * Kilttipiika, 1876 * Kansanpukujen osto Säkylässä, 1878 * Lähtö Pariisista (Jäähyväiset Montmartrelle), 1884 * Sisäkuva Taivassalon kirkosta, noin 1884 * Jääsken kirkon alttaritaulu Tulkaa minun tyköni, 1888 (nykyisin Imatrankosken kirkossa) == Palkinnot == * II palkinto dukaattikilpailussa 1872 ja 1878 * II palkinto valtion henkilömaalauskilpailussa 1878 * Pronssimitali Pariisin maailmannäyttelyssä 1878 * Pietarin taideakatemian arvonimi Ensiluokan taiteilija 1878 == Lähteet == * * Teuvo Termonen: Suomalaista postikorttitaidetta, osa 4 s. 66–67, Suomen Postikorttiyhdistys Apollo 2006, ISBN 952-91-9956-2 === Viitteet === == Aiheesta muualla == * *Taidevartti: Arvid Liljelund - Lähtö Pariisista (13 min videotallenne). Kantti.net *Saksalais-ranskalais-venäläinen taideteos. Suomen Kuvalehdelle kirj. Helmer Winter, Suomen Kuvalehti, 14.06.1930, nro 24, s. 22, Kansalliskirjaston digitaaliset aineistot * Helmer Winter : Arvid Liljelund Viipurin piirustuskoulun opettajana, Karjala, 15.01.1936, nro 13, s. 9, Kansalliskirjaston digitaaliset aineistot * Helmer Winter : Arvid Liljelund. Räätälinkisällistä taiteilijamestariksi, Turun Sanomat, 05.03.1939, nro 62, s. 8, Kansalliskirjaston digitaaliset aineistot Luokka:Suomalaiset taidemaalarit Luokka:Vuonna 1844 syntyneet Luokka:Vuonna 1899 kuolleet
Fine Young Cannibals

thumb|Fine Young Cannibals (1990) Fine Young Cannibals oli brittiläinen pop- rock-yhtye. Yhtye oli suosituimmillaan 1980-luvun jälkipuoliskolla, jolloin sen singlet "Johnny Come Home" (1985), Elvis-cover "Suspicious Minds" (1986), "She Drives Me Crazy" (1989) ja "Good Thing" (1989) nousivat Britannian singlelistan Top10:een. "She Drives Me Crazy" (1989) ja "Good Thing" olivat listaykkösiä Yhdysvalloissa. Fine Young Cannibals syntyi The Beat -yhtyeen hajottua vuonna 1983. The Beatin (joka tunnettiin Yhdysvalloissa nimellä The English Beat) kitaristi Dave Cox ja basisti David Steele löysivät uuden yhtyeen laulusolistiksi R&B-yhtye; The Bonesissa laulaneen Roland Giftin. Yhtye nimettiin vuoden 1960 elokuvan (pääosissa Robert Wagner ja Natalie Wood) mukaan. Fine Young Cannibals julkaisi debyyttisinglenään demoversion kappaleesta "Johnny Come Home", jonka suosio auttoi heidät samaan ensimmäiselle albumilleen tuottajaksi Robin Millarin (muun muassa Saden Diamond Life). Yhtyeen kakkosalbumi The Raw and the Cooked ilmestyi vuonna 1989 nousten listaykköseksi Yhdysvalloissa ja Britanniassa. Fine Young Cannibals hajosi vuonna 1992, mutta palasi studioon vuonna 1996 äänittäen kappaleen "The Flame" kokoelma-albumilleen The Finest. Roland Gift julkaisi toistaiseksi ainoan soololevynsä vuonna 2002. Suomessa Fine Young Cannibals on esiintynyt ainakin Provinssirockissa vuonna 1986. == Kokoonpano == * Roland Gift (s. 1961), laulu * Andy Cox (s. 1956), kitara * David Steele (s. 1960), basso ja syntetisaattorit * Graeme Hamilton (s. 1965), trumpetti ja syntetisaattorit == Diskografia == === Albumit === * 1985 — Fine Young Cannibals UK: #11, U.S. #49 * 1989 — The Raw and the Cooked UK: #1, U.S. #1 * 1990 — The Raw and the Remix (remix-kokoelma) * 1996 — The Finest (kokoelmalevy) UK: #10 * 2006 — The Platinum Collection (kokoelmalevy) * 2012 — The Collection === Singlet === * 1985 — Johnny Come Home * 1985 — Blue * 1985 — Suspicious Minds * 1986 — Funny How Love is * 1987 — Ever Fallen in Love * 1988 — She Drives Me Crazy * 1989 — Good Thing * 1989 — Don't Look Back * 1989 — I'm Not the Man I Used to Be * 1990 — I'm Not Satisfied * 1990 — It's OK (It's Alright) * 1996 — The Flame * 1997 — She Drives Me Crazy 1997 == Lähteet == == Aiheesta muualla == * * Luokka:Brittiläiset pop rock -yhtyeet
Mikko Metsämäki

Mikko Verneri Metsämäki (s. 1974) on suomalainen toimittaja ja kirjailija, joka työskentelee Kauppalehti Option toimituspäällikkönä. Hän on työskennellyt aiemmin Kauppalehden uutispäällikkönä ja toimittajanaJournalistiliitto: Nimityksiä Viitattu 19.12.2010, Markkinointi & Mainonta -lehden toimituspäällikkönä, toimitussihteerinä Ulkopoliittisessa instituutissa ja toimittajana Ylioppilaslehdessä ja Yleisradiossa.Ajatus-kirjat . Metsämäki kirjoitti "otsikkoasiantuntijana" blogia Elämää otsikoissa, jonka aiheena olivat otsikot. Blogi oli osa Markkinointi & Mainonta -lehden hanketta, jossa selvitettiin itsensä brändäämistä. Vuosituhannen vaihteessa Metsämäki kuului yhdessä Vesa Sisätön ja Anu Ala-Korpelan kanssa ryhmään, joka kirjoitti teoksen Urho Kekkosen kuvitellusta vaihtamisesta nuorempaan henkilöön Senegalissa 1969. "Gonzoa, huumoria", arvioi Kekkos-asiantuntija Juhani Suomi teoksen tuoreeltaan.STT:n uutinen Metsämäki kirjoitti vuosina 2006–2010 Vihreään Lankaan media-aiheista kolumnia nimimerkillä Vihreät lasit. Ensimmäisen vuoden ajan nimimerkin takana oli Metsämäen lisäksi toimittaja Esa Mäkinen. Metsämäki on ollut useasti vieraana Raimo Tyykiluodon juontamassa Yleisradion 12 Diktaattoria podcastissa. . Hän on suomentanut vuonna 2007 suomeksi ilmestyneen Karl Shaw'n teoksen Hullut diktaattorit. ==Teokset== * Kuka kukin luulee olevansa 07 (Ajatus 2007) on matrikkeli suomalaisista julkkiksista (toinen kirjoittaja Esa Mäkinen) * Aktivistit : suomalaisten kansalaisliikkeiden tarina (Edita 2006) on suomalaisen aktivistiliikkeen historia (toinen kirjoittaja Petteri Nisula) * Kuka kukin luulee olevansa 05 (Ajatus 2005) on matrikkeli suomalaisista julkkiksista (toinen kirjoittaja Esa Mäkinen) * Pasifistin taskukirja (Grafia 2003) on opas rauhantyöhön (toinen toimittaja Kalle Kallio) * Operaatio Kekkonen (Tammi 2000) on humoristinen tutkimus Urho Kekkosesta (toiset kirjoittajat Vesa Sisättö ja Anu Ala-Korpela) ==Lähteet== Luokka:Suomalaiset toimittajat Luokka:Suomalaiset kirjailijat Luokka:Vuonna 1974 syntyneet Luokka:Elävät henkilöt
Idännikatori

Idännikatori (Nicator gularis) eli aiemmalta nimeltään helmibulbulilepinkäinen on eteläisessä Afrikassa elävä nikatoreihin kuuluva varpuslintu. Bulbulilepinkäisten suku on toisinaan sijoitettu kuuluvaksi bulbulien, lepinkäisten tai afrikanlepinkäisten heimoon. Nykyään muun muassa ITIS katsoo sen kuuluvan bulbuleihin == Koko ja ulkonäkö == Kooltaan idännikatori on noin 21 cm. Lajin pää, selkä, pyrstö ja siivet, lukuun ottamatta valkoisia siipisulkien kärkiä, ovat väriltään oliivinvihreän ruskehtavat. Vatsa on väriltään valkea. Linnun nokka ja koivet ovat väriltään harmaat. Pyrstö on pitkähkö. == Elinympäristö, elintavat ja ravinto == Idännikatorit elävät metsä-, pensas- ja ruohikkoalueilla, usein veden, esimerkiksi jokien, läheisyydessä. Yleensä lajin yksilöt elävät yksin. Laji on arka ja piileskee mielellään lehvästön suojissa, mutta se paljastaa itsensä usein laulullaan. Laji tekee harvahkon pesänsä oksista ja risuista maanpinnan lähistölle pensaikkoon. Naaras munii yleensä kahdesta kolmeen valkeaa munaa. Ravintonaan idännikatorit käyttävät pääasiassa selkärangattomia. == Lähteet == Luokka:Nikatorit
Esa Mäkinen

Esa Mäkinen (s. 1980) on suomalainen toimittaja ja kirjailija. Hän työskentelee Helsingin Sanomien toimituspäällikkönä. Hän on aikaisemmin työskennellyt HS:n kulttuuritoimituksessa, Ylioppilaslehden päätoimittajana, Kansan Uutisten toimittajana ja kirjallisuuslehti Kerberoksen toimitussihteerinä. Mäkisen esikoisromaani Totuuskuutio ilmestyi 2015. == Teokset == * * * == Lähteet == == Aiheesta muualla == * Luokka:Helsingin Sanomien toimittajat Luokka:Suomalaiset kirjailijat Luokka:Vuonna 1980 syntyneet Luokka:Elävät henkilöt
FC Helsingborg

Floorball Club Helsingborg on ruotsalainen salibandyn erikoisseura Helsingborgista. Seuran miesten edustusjoukkue pelaa kaudella 2013–2014 Ruotsin korkeinta sarjatasoa Svenska Superligania. Joukkueen virallinen kotipeliasu on sinimusta-raitainen paita, mustat shortsit ja mustat sukat. Vieraspaita on valkoinen. FC Helsingborg kotiareena on Idrottens Hus, jonka yleisökapasiteetti on 1850 paikkaa, joista joista 600 seisomapaikkaa. Hallin yleisöennätys 1 908 katsojaa syntyi 7. maaliskuuta 2004 ottelussa FC Helsingborg vastaan Jönköpings IK. Seura tunnettiin aiemmin nimellä Högaborg BK, mutta nimi vaihdettiin kaudella 2003-2004. Seuran farmijoukkueena on IV- divisioonassa pelaava Sofiero FC. ==Aiheesta muualla== * FC Helsingborg - Seuran kotisivu Luokka:Svenska Superliganin seurat Luokka:Helsingborgin kunta
Jönköpings IK

Jönköpings Innebandyklubb (lyh. JIK) on ruotsalainen salibandyn erikoisseura Jönköpingistä. Sekä miesten että naisten edustusjoukkueet pelaavat Ruotsin korkeimmalla sarjatasolla - miehet Svenska Superligania ja naiset Superligania. Seuralla 450 jäsentä ja 14 juniorijoukkuetta, ja se on yksi maansa suurimmista salibandyseuroista. Miesten edusutusjoukkueella on 3 Ruotsin mestaruushopeaa ja 3 pronssia. == Saavutukset == ; Miehet * Hopeaa: 1986, 1988, 1990 * Pronssia: 1987, 1989, 1991, 2006 == Aiheesta muualla == *Jönköpings IK - Seuran kotisivu Luokka:Jönköpingin kunta Luokka:Svenska Superliganin seurat
Pagodi

Pagodi on Itä-Aasiassa, Intiassa ja erityisesti Japanissa ja Kiinassa yleinen buddhalaisten temppelien tornimainen erillisrakennus. Se on useimmiten monikerroksinen ja yleensä jokaisella kerroksella on oma kattonsa, jonka jokaisen sivun räystäät tavallisesti kaartuvat ylöspäin. Tämän länsimaissa pagodina tunnetun temppelitornin aineksina käytetään kiveä, puuta ja tiiliä. Sen pohja ja kerrokset ovat ympyrän, neliön tai monikulmion muotoisia. Rakennuksessa on usein hyvin vähän käyttökelpoista sisätilaa, joten se toimii lähinnä (hauta)muistomerkkinä. Pagodi on kehitelmä muinaisesta intialaisesta stupasta, joka on kupolinmuotoinen pyhän miehen tai kuninkaan jäännösten päälle rakennettu monumentti. Stupasta kehittyi useita erilaisia muotoja eri puolilla kaakkoista ja itäistä Aasiaa. Stupan huipun koriste venyi pidemmäksi ja sylinterimäisemmäksi kunnes se sai tornimaisen hahmon. Buddhalaiset omivat tornimaisen muodon omien pyhäinjäännöstensä päälle rakennettujen monumenttien hahmoksi. Buddhalaisten pagodi kehittyi Tiibetissä pitkulaisen pullon muotoiseksi. Myanmarissa, Kambodžassa, Laosissa ja Thaimaassa se sai pyramidin tai kartion muodon, ja Japanissa, Kiinassa ja Koreassa siitä kehittyi omanlaisensa, monikerroksinen temppelitorni. == Lähteet == * Factum, Weilin+Göös 2004 * The New Encyclopædia Britannica, Encyclopædia Britannica Inc. 2003 == Aiheesta muualla == * Käynti burmalaisessa pagodassa, Helsingin Sanomat, 23.07.1939, nro 194, s. 21, Kansalliskirjaston digitaaliset aineistot Luokka:Buddhalaiset rakennukset
Tehosto

Tehosto oli Yleisradion tuottama Internet-palvelu, joka sisälsi Yleisradion äänitehostearkiston materiaalia. Toisin kuin aikaisemmin avatussa Yle Elävässä arkistossa, arkistomateriaalin tekijänoikeudet omisti kokonaisuudessaan Yleisradio, minkä ansiosta palvelusta saattoi myös ladata sisältöä yksityiseen käyttöön. Joulukuussa 2008 avatussa Tehosto-palvelussa oli tarjolla aluksi noin 250 äänitehostetta. Kaikkiaan Yleisradiolla oli arkistoissaan noin 80 000 erilaista tehosteääntä, joista Tehostoon aiottiin digitoida 60 000. Arkistot sisälsivät pääsääntöisesti suomalaiseen kulttuuriin ja äänimaailmaan kuuluvia ääniä. Viranomaisyhteistyön kautta Yleisradion arkistoihin on kertynyt myös vanhojen höyryvetureiden, lentokoneiden ja laivojen ääniä, jotka ovat kansainvälisesti ainutlaatuista materiaalia. == Katso myös == *Yle Areena *Yle Elävä arkisto ==Lähteet== == Aiheesta muualla == * Tehosto Luokka:Ylen verkkopalvelut
Järfälla IBK

Järfälla Innebandy Klubb on vuonna 1983 perustettu ruotsalainen salibandyn erikoisseura Järfällasta. Seuran miesten edustusjoukkue pelaa kaudella 2008–2009 Ruotsin korkeinta sarjatasoa Svenska Superligania. Kotiottelunsa joukkue pelaa Jakobsbergs sporthallissa. == ELD-ketju == Järfallan IBK:n ensimmäistä ykkösketjua kutsutaan nimellä ELD-ketju, joka tulee nimistä, Mats Egnell, Joakim Lindtröm ja Fredrik Djurling. Pelaajat tekivät yli 730 pistettä Järfallassa joista 581 samassa ketjussa. Ketju on hajonnut kaksi kertaa. Ensimmäisen kerran Mats Egnell meni IBF Faluniin, mutta palasi muutaman kuukauden kuluttua takaisin. Toisen kerran Djurling ja Egnell siirtyivät AIK:hon. == Entisiä pelaajia == * Niclas Olofsson, Maalivahti (00/01-05/06) * Joakim Lindström, Hyökkääjä (94/95-07/08) * Fredrik Djurling, Keskushyökkääjä (99/00-06/07) * Mats Egnell, Hyökkääjä (04/05-05/06) * Jimmy Gunnstedt,Puolustaja (98/99-01/02) * Jonas Hansson, Puolustaja (01/02-03/04, 06/07-) == Aiheesta muualla == * Järfälla IBK - Kotisivu Luokka:Järfällan kunta Luokka:Svenska Superliganin seurat
FBC Kalmarsund

FBC Kalmarsund (1990-2011 Färjestadens IBK) on ruotsalainen vuonna 1990 perustettu salibandyn erikoisseura Färjestadenista. Seuran miesten edustusjoukkue pelaa maan korkeinta sarjatasoa Svenska Superligania. == Aiheesta muualla == * Seuran kotisivu * Svenska Innebandyförbundet Luokka:Svenska Superliganin seurat Luokka:Mörbylångan kunta
Saksan I armeijakunta

Saksan I armeijakunta () oli Saksan maavoimien yhtymä toisessa maailmansodassa. == Perustaminen == Wehrkreis I perusti alue-esikunnan 1. lokakuuta 1934 Königsbergissä sijainneen Reichswehrin 1. jalkaväkidivisioonan esikunnan yhteyteen. Esikunta nimettiin 1935 I armeijakunnan esikunnaksi (). ==Osallistuminen sotatoimiin== Armeijakunta asetettiin liikekannalle 26. elokuuta 1939. Se liitettiin Itä-Preussissa olevaan pohjoisen armeijaryhmän 3. armeijaan, jonka mukana se hyökkäsi 1. syyskuuta Puolaan. Armeijakuntaan kuuluivat hyökkäyksen alkaessa 11. ja 61. jalkaväkidivisioona, panssaridivisioona Kempf ja rajavartio-osasto 15 () sekä armeijakuntajoukkoja kuten tiedustelupataljoona 41. Puolan operaation päätyttyä armeijakunta siirrettiin 31. lokakuuta armeijaryhmä B:n 6. armeijaan, jolloin esikunta oli Niederrheinissä. Armeijaryhmä B:ssä se hyökkäsi osana 4. armeijaa Alankomaiden ja Belgian kautta Ranskaan. Se siirrettiin armeijaryhmän sisällä 21. kesäkuuta 18. ja edelleen 3. heinäkuuta 7. armeijaan, jolloin se oli asemissa Kanaalin rannikolla valmistautuen operaatio Seelöween. Armeijakunta siirrettiin 13. syyskuuta 18. armeijan mukana Itä-Preussiin. Armeijakunta liitettiin armeijan mukana pohjoiseen armeijaryhmään, jonka mukana se aloitti 22. kesäkuuta 1941 hyökkäyksen Neuvostoliittoon operaatio Barbarossassa. Armeijakunta pysyi armeijan mukana Leningradin piiritykseen ja Kuurinmaan mottiin. Se antautui Neuvostoliitolle 8. toukokuuta 1945. == Komentajat == Armeijakunnankomentajina olivatlexikon-der-wehrmacht: * tykistönkenraali Walter Petzel (1. syyskuuta – 25. lokakuuta 1939) * jalkaväenkenraali Kuno von Both (26. lokakuuta 1939 – 3. maaliskuuta 1942) * ratsuväenkenraali Phillip Kleffel (3. maaliskuuta 1942 – 1. huhtikuuta 1943) * jalkaväenkenraali Otto Wöhler (1. huhtikuuta – 15. elokuuta 1943) * ratsuväenkenraali Phillip Kleffel (15. elokuuta 1943 – 17. syyskuuta 1943) * jalkaväenkenraali Martin Grase (17. syyskuuta 1943 – 1. tammikuuta 1944) * kenraalieversti Carl Hilpert (1.–20. tammikuuta 1944) * tykistönkenraali Walter Hartmann (20. tammikuuta – 1. toukokuuta 1944) * kenraalieversti Carl Hilpert (1. toukokuuta – 1. elokuuta 1944) * jalkaväenkenraali Theodor Busse (1. elokuuta 1944 – 9. tammikuuta 1945) * jalkaväenkenraali Friedrich Fangohr (20. tammikuuta – 21. huhtikuuta 1945) * kenraaliluutnantti Christian Usinger (21. huhtikuuta – 8. toukokuuta 1945) == Lähteet == 01
Tom Hollander

Tom Hollander (s. 25. elokuuta 1967 Bristol) on englantilainen näyttelijä. Hän on esiintynyt muun muassa elokuvissa Ylpeys ja ennakkoluulo (2005), Pirates of the Caribbean: Kuolleen miehen kirstu (2006), Pirates of the Caribbean: Maailman laidalla (2007), Hanna (2011) ja Oli aikakin (2013). Hollander on luonut tilannekomediasarjan Panta kaulassa (2010–2014), jossa hän näyttelee myös sarjan pääosaa. Hollander näytteli yhtä pääosista brittiläis- amerikkalaisessa BBC:n ja AMC:n draamasarjassa Yövahti (2016). == Lähteet == == Aiheesta muualla == * * Luokka:Englantilaiset näyttelijät Luokka:Vuonna 1967 syntyneet Luokka:Elävät henkilöt
Dora Ratjen

Heinrich ”Dora” Ratjen (20. marraskuuta 1918 Bremen, Saksa – 22. huhtikuuta 2008) oli saksalainen yleisurheilija. Hän voitti naisten korkeushypyn Euroopan-mestaruuskilpailuissa Wienissä vuonna 1938. Voittonsa jälkeen Ratjen osoittautuikin mieheksi. Ratjen osallistui Berliinin vuoden 1936 kesäolympialaisiin ja sijoittui korkeushypyssä neljänneksi. Wienin EM-kisoissa vuonna 1938 hän voitti kultaa uudella maailmanennätyksellä 170 cm. Kotimatkan aikana poliisi pysäytti Ratjenin rautatieasemalla Magdeburgissa, kun mieheksi arvioidun henkilön huomattiin liikkuvan naisten vaatteissa. Ratjen vietiin kuulusteltavaksi epäiltynä petoksesta. Poliisilääkärin tutkimuksen perusteella Ratjen tulkittiin mieheksi, jolla tosin oli epämuodostunut penis. Ratjenin isän mukaan kätilö oli synnytyksen jälkeen tulkinnut lapsen ensin pojaksi ja sitten tytöksi. Ratjenia oli tämän vuoksi myös kasvatettu tyttönä, mutta hän oli 11-vuotiaana itse tajunnut olevansa poika. Doran isä Heinrich Ratjen vaati aluksi, että Doraa on pidettävä naisena. Isä kuitenkin muutti näkemystään ja ilmoitti sitten, että Doran nimi tulee muuttaa rekisteriin Heinrichiksi. Ratjen koki sukupuolensa selviämisen helpotuksena, hänet kirjattiin väestörekisteriin miehenä nimellä Heinrich ja Saksa luovutti EM-kullan. Ratjenin valintaa Berliinin olympiakisoihin uutisoitiin vuonna 1966 natsien juonena, jolla juutalainen korkeushyppääjä Gretel Bergmann saatiin pudotettua olympiajoukkueesta. Uutisen asiavirheiden vuoksi se on arvioitu tekaistuksi ja että lehti ei olisi haastatellut Ratjenia. Väite esitettiin silti totena vuonna 2009 ilmestyneessä Berlin '36 -elokuvassa. Ratjenin kuoleman jälkeen Kielin yliopistollinen keskussairaala luovutti tapauksen asiakirjat. Asiakirjojen perusteella Time-lehden julkaisemaa ja elokuvassa toistettua väitettä natsien juonesta on pidetty perättömänä. == Katso myös == * intersukupuolisuus == Lähteet == Luokka:Saksalaiset korkeushyppääjät Luokka:Vuonna 1918 syntyneet Luokka:Vuonna 2008 kuolleet
Västerås IB

Västerås Innebandy on ruotsalainen salibandyn erikoisseura Västeråsista. Seura syntyi kun Brandthovda IK ja Tomasgårdens IF yhdistyivät. Seuran sekä miesten että naisten edustusjoukkueen pelaavat Ruotsin korkeimalla sarjatasolla - miehet Svenska Superliganissa ja naiset Superliganissa. == Saavutukset == ; Miehet * Pronssia: 1999 == Aiheesta muualla == * Västerås IBF - Seuran kotisivu Luokka:Svenska Superliganin seurat Luokka:Elitserienin seurat Luokka:Västeråsin kunta
Mullsjö AIS

Mullsjö Allmänna Innebandysällskap (lyh. MAIS) on ruotsalainen salibandyn erikoisseura Mullsjöstä. Seuran miesten edustusjoukkue pelaa kaudella 2016-2017 Ruotsin korkeinta sarjatasoa Svenska Superligania. Seuralla oli kaudella 2013-2014 noin 200 jäsentä. == Kuuluisia pelaajia == * Andreas Elf * Andreas Hedlund * Per Svensson * Alexander Bergström * David Gillek * Mats Pettersson * Anton Lindkvist == Aiheesta muualla == *Mullsjö AIS - Seuran kotisivu Luokka:Svenska Superliganin seurat Luokka:Mullsjön kunta
Umeå City IBK

Umeå City Innebandyklubb on vuonna 1984 perustettu Ruotsissa Uumajassa toimiva salibandyn erikoisseura. Seuran miestenjoukkue pelaa Ruotsin korkeimmalla sarjatasolla Svenska Superliganissa ja naiset I-divisioonassa. == Aiheesta muualla == * Umeå City IBK - Seuran kotisivu Luokka:Svenska Superliganin seurat Luokka:Uumajan kunta
Jouko Kilpi

Jouko Antero Kilpi (s. 21. huhtikuuta 1961) on suomalainen yleisurheiluvalmentaja ja entinen korkeushyppääjä. Hän edusti Virtain Urheilijoita ja edusti Suomea ensimmäisissä MM-kisoissa 1983. Kilpi voitti ulkoratojen aikuisten Suomen mestaruuden Porissa 1983, sijoittui hopealle Lahdessa 1985, Kuopiossa 1987, Hämeenlinnassa 1988, Turussa 1989 sekä pronssille Vaasassa 1986. Sisäratojen SM-kilpailuissa hän sai kultaa 1982 ja pronssia 1980 ja 1989. Myös Jouko Kilven sisar Katja Kilpi on entinen korkeushyppääjä. Kilpi on valmentanut muun muassa siskoaan Katjaa, Heikki Tanelia ja Jussi Viitaa. == Lähteet == * === Viitteet === Luokka:Suomalaiset korkeushyppääjät Luokka:Suomalaiset yleisurheiluvalmentajat Luokka:Vuonna 1961 syntyneet Luokka:Elävät henkilöt
Jean-Pierre Bemba

Jean-Pierre Bemba Gombo (s. 4. marraskuuta 1962) on Kongon demokraattisen tasavallan poliitikko ja entinen kapinallisjohtaja. Bemban isä Bemba Saolona oli menestyksekäs liikemies ja Mobutu Sese Sekon läheinen kumppani. Bemba vietti lapsuutensa Kinshasassa, Brysselissä sekä Gbadolitessa Pohjois- Kongossa, joka oli Mobutun lapsuudenkylä ja myöhemmin "Viidakon Versailles." Mobutu otti hänet henkilökohtaiseksi avustajakseen hänen täytettyään 30. Isä Saolona pääsi myös lyhyeksi aikaa talousministeriksi Laurent Kabilan hallitukseen, kun hänen joukkonsa marssivat Kinshasaan toukokuussa 1997 ja syrjäyttivät Mobutun. Vuonna 1998 Bemba muodosti Kongon vapautusliikkeen (MLC) Ugandan presidentin Yoweri Musevenin tuella Kabilaa vastaan. Muutamassa kuukaudessa MLC sai haltuunsa koko Pohjois-Kongon. Bemban sotavoima pakotti lopulta Kabilan toinen Kongon sodan päättäneeseen rauhansopimukseen. Hänet nimitettiin yhdeksi neljästä varapresidentistä siirtymäajan hallitukseen 2003–2006. Bemba joukot kukistivat myös kapinayrityksen Keski-Afrikan tasavallassa presidentti Ange-Félix Patasséa vastaan 2002. Kun Patassé kaadettiin vallankaappauksella, hänen seuraajansa syytti Bembaa siviilien murhista, ryöstelystä ja joukkoraiskauksista. Bemba oli ehdolla kesän 2006 Kongon presidentinvaaleissa. Bemban kannatus oli korkeinta pääkaupungissa lingalankielisessä Länsi-Kongossa, mukaan lukien Kinshasassa. Hän sai ensimmäisellä kierroksella toiseksi eniten ääniä, noin 20 %, vastaan Joseph Kabilan saamat 44 %. Miehet kohtasivat toiselle kierroksella lokakuun lopussa, jolloin Kabila valittiin presidentiksi. Bemba ei hyväksynyt tulosta. Hän pakeni maasta maapetossyytöksiä, kun hänen joukkonsa ja maan armeija taistelivat Kinshasassa 22.–23. maaliskuussa 2007 muutaman kuukauden presidentinvaalien jälkeen hänen kieltäydyttyä luopumasta yksityisarmeijastaan. Joukkojensa koettua tappion hallituksen joukoille Bemba pakeni Etelä-Afrikan lähetystöön, jossa hän piileskeli perheineen kolme viikkoa. 11. huhtikuuta 2007 YK:n rauhanturvaajat saattoivat hänet lentokentälle, josta hän lensi yksityisjetillä Portugalin Faroon samaan hoitoa vanhaan jalkavammaansa. Myöhemmin hän oleskeli Portugalin poliisin suojaamana huvilassa Quinta do Lagossa. Bemba pidätettiin toukokuussa 2008 Belgiassa syytettynä sotarikoksista ja rikoksista ihmisyyttä vastaan. Bemba omistaa edelleen Kongossa kaksi televisiokanavaa ja yhden radiokanavan, joiden toiminnan "aseistetut miehet" katkaisivat heinäkuussa 2010.http://www.rfi.fr/afrique/20100729-rdc-coupure-signal-deux-chaines-tv- une-radio-opposition ==Lähteet== * Profile: Jean-Pierre Bemba, BBC, 25.6.2008 Luokka:Kinshasankongolaiset poliitikot Luokka:Sotarikoksista syytetyt Luokka:Vuonna 1962 syntyneet Luokka:Elävät henkilöt
Niittyhepokatti

Niittyhepokatti eli kenttähepokatti (Decticus verrucivorus) on Euroopassa ja Siperiassa esiintyvä suurehko ja raskasrakenteinen hepokattilaji. == Koko ja ulkonäkö == Niittyhepokatin yleisväritys vaihtelee harmaanruskeasta tummanvihreään ja etenkin siivissä ja takaruumiissa on voimakasta tummaa kuviointia. Satunnaisesti pohjaväri voi olla jopa punertava. Tuntosarvet ovat pitkät ja ohuet. Siivet ovat kapeat ja ulottuvat jonkin verran takaruumista pitemmälle. Naaraan ylöspäin kaartuva munanasetin ulottuu selvästi siipiä pitemmälle. Keskiruumiin selkäpuolella on koko selkäkilven pituinen keskiharjanne. Ruumiin pituus on koiraalla 27-34 mm ja naaraalla ilman munanasetinta 30-40 mm.Sami Karjalainen: Suomen heinäsirkat ja hepokatit. Tammi 2009. ISBN 978-951-31-4483-8 s. 75–78 == Levinneisyys == Suomessa sitä tavataan maan etelä- ja keskiosissa, joissa se on yleinen. Laji kuitenkin harvinaistuu pohjoista kohti. Levinneisyysalue kattaa lähes koko Euroopan, vain pohjoisimmista ja eteläisimmistä osista se puuttuu. Idässä levinneisyys ulottuu Keski-Aasiaan. Isossa-Britanniassa laji on uhanalainen ja rauhoitettu.http://webarchive.nationalarchives.gov.uk/20110303145213/http://ukbap.org.uk/UKPlans.aspx?ID=257 == Elinympäristö ja elintavat == Niittyhepokatti elää nimensä mukaisesti lähinnä niityillä, kedoilla, kanervanummilla ja tienpientareilla kasvillisuuden joukossa. Joskus sitä tavataan soiltakin. Niittyhepokatti vaikuttaa suosivan jyrkkiä matalakasvustoisia rinteitä. Muista suurista hepokateista, kuten lehtohepokatista, poiketen laji sirittelee mieluiten kuumina kesäpäivinä auringonpaisteessa ja se sirittää vain päiväsaikaan. Äänenä on usein monta minuuttia yhtäjaksoisesti kestävä kirkas siritys. Koiraat saattavat kokoontua ryhmiksi, joissa ne kutsuvat naaraita yhdessä. Hepokatin siritys voi kuulua jopa 50 metrin päähän. Ravinnokseen niittyhepokatti käyttää pääasiassa tuoreita kasvinosia, vain harvoin muita hyönteisiä. Laji kykenee lentämään, mutta tekee sitä varsin harvoin ja silloinkin vain aivan lyhyitä matkoja. Eläin viihtyy lähellä maanpintaa ja häirittynä pakenee hyppien ja kätkeytyy kasvillisuuden joukkoon. Käsiteltäessä niittyhepokatti voi purra haavan. == Lähteet == * Tietoa suorasiipisistä *ZipcodeZoo: Decticus verrucivorus === Viitteet === Luokka:Hepokatit
Kevin Mulligan

Kevin Mulligan (s. 23. kesäkuuta 1951 Shifnal, Englanti) on brittiläinen analyyttiseen suuntaukseen lukeutuva filosofi. Hänen erikoisalojaan ovat ontologia, mielenfilosofia ja logiikan filosofia. == Elämä ja ura == Mulliganilla on Yhdistyneen kuningaskunnan ja Irlannin kansalaisuus. Hän on opiskellut Tübingenin, Cambridgen ja Manchesterin yliopistoissa. Hän väitteli tohtoriksi Manchesterista vuonna 1980. Mulligan on saanut vaikutteita muun muassa Bernard Bolzanolta ja Ludwig Wittgensteinilta. Mulligan toimii Geneven yliopiston filosofian professorina. Genevessä hän on työskennellyt Pascal Engelin kanssa. Hänet tunnetaan myös töistään Peter Simonsin ja Barry Smithin kanssa erityisesti ontologian alalla. He ovat käsitelleet yhdessä muun muassa totuudentekijöitä. Mulligan on toiminut vierailevana professorina useissa yliopistoissa eri puolilla maailmaa. == Julkaisuja == * * "Minor Entities". Toimittanut yhdessä Roberto Casatin ja Achille Varziin kanssa. Monist, special issue, 2005. === Artikkeleita === * "Dispositions, their Bases and Correlates - Meinong's Analysis". Teoksessa * "Forms of Life or Ways of Life?", Rivista di estetica, 24, 3/2003, XLIII. Teoksessa * "Essence and Modality. The Quintessence of Husserl's Theory". Teoksessa == Lähteet == == Aiheesta muualla == * Kevin Mulligan , Geneven yliopisto Luokka:Brittiläiset filosofit Luokka:Vuonna 1951 syntyneet Luokka:Elävät henkilöt
A Guy Called Gerald

Gerald Simpson (s. 6. helmikuuta 1967 Moss Side, Manchester, Iso-Britannia) on brittiläinen taiteilijanimellä A Guy Called Gerald toimiva muusikko, tuottaja ja DJ. Hänet tunnetaan parhaiten acid house -musiikin pioneerina 1980-luvun lopulta. Simpson perusti vuonna 1988 yhdessä Graham Masseyn ja Martin Pricen kanssa 808 State -yhtyeen, josta hän lähti soolouralle vuonna 1989. A Guy Called Geraldin suurin hitti on Voodoo Ray, joka nousi Britannian singlelistan sijalle 12. vuonna 1989. ==Diskografia== * 1989 Automanikk * 1992 28 Gun Bad Boy * 1995 Black Secret Technology * 2000 Essence * 2001 Blueprint * 2005 To All Things What They Need * 2006 Proto Acid: The Berlin Sessions * 2010 Tronic Jazz – The Berlin Sessions * 2013 Silent Sound Spread Spectrum == Lähteet == ==Aiheesta muualla== *Artistin Myspace-sivut *Artisti Discogs-sivustolla Luokka:Brittiläiset elektronisen musiikin artistit Luokka:Acid house Luokka:Vuonna 1967 syntyneet Luokka:Elävät henkilöt
Heinätöpökatti

Heinätöpökatti, aikaisemmilta nimiltään ruskeatöpökatti ja ruskotöpökattiSami Karjalainen: Suomen heinäsirkat ja hepokatit. Tammi 2009. ISBN 978-951-31-4483-8 s. 82–84, 188, (Metrioptera roeselii) on muun muassa Suomessa tavattava hepokattilaji. == Koko ja ulkonäkö == Heinätöpökatti on keskikokoinen, väritykseltään kellan- tai vihertävänruskea, kirjava hepokattilaji. Keskiruumiin sivuilla on nähtävissä vaalea, U-kirjaimen muotoinen kuvio ja takaruumiin yläreunoissa mustat pitkittäisjuovat. Takaruumiin tyviosan sivuilla on usein kirkkaan kellanvihreää väriä. Siivet ylettyvät aikuisella yksilöllä takaruumiin puoleenväliin, mutta joskus harvoin voidaan tavata pitkäsiipisiä yksilöitä. Tuntosarvet ovat hepokateille tyypilliseen tapaan pitkät ja ohuet. Naaraan munanasetin on lyhyt ja kaartuu voimakkaasti ylöspäin. Koiraan perälisäkkeet ovat pituuteensa nähden ohuet ja niiden kärkiosassa on sisäänpäin osoittava hakanen. Ruumiin pituus on koiraalla 14-17 mm ja naaraalla 15-20 mm.http://www.orthoptera.org.uk/account.aspx?ID=16 Yleisväriltään heinätöpökatti on tavallisesti vaaleampi kuin sukulaisensa kanervatöpökatti, mutta tämä ei yksin riitä erottamaan lajeja toisistaan. == Levinneisyys == Heinätöpökatti on Etelä- ja Keski-Suomessa erittäin yleinen ja esiintymisen pohjoisraja kulkee luultavasti jossakin Etelä-Lapin alueella. Ahvenanmaalta on vain vanhoja havaintoja eikä lajin tiedetä esiintyvän siellä. Euroopassa laji on pohjoisosia lukuun ottamatta laajalle levinnyt ja idässä levinneisyysalue ulottuu Uralille ja Keski-Aasiaan. Ruotsissa lajia tavataan vain pienellä alueella ja Norjasta se puuttuu kokonaan. Lisäksi se on levinnyt vieraslajina Pohjois-Amerikan itäosiin. == Elinympäristö ja elintavat == Heinätöpökatti elää kosteilla niityillä, heinikkoisilla tien- ja pellonpientareilla ja muilla paikoilla joilla on korkeaa kasvillisuutta. Kuivilla kedoilla sitä tavataan vain jos alueella on myös kosteampaa ympäristöä. Sopivalla paikalla yksilömäärä voi olla huomattavan suuri. Töpökatit ovat päiväaktiivisia ja niiden ääntely on hyvin korkeaa ja tasaista, sähkövirtaa muistuttavaa sirinää, jossa on satunnaisesti lyhyitä taukoja. Koiraat sirittävät kesäpäivinä koko valoisan ajan ja riittävän lämpimällä säällä laulu voi jatkua myös yöllä. Aikuisia yksilöitä tavataan heinäkuun alkupuolelta syys-lokakuun vaihteeseen. Ravinto muodostuu pääasiassa kasveista. Töpökatit oleskelevat piilotellen kasvillisuuden joukossa ja häirittynä eläimet pudottautuvat ja piiloutuvat. Harvinaisia pitkäsiipisiä yksilöitä lukuun ottamatta laji on lentokyvytön. Naaras munii maaperään, missä muna talvehtii yhdestä kahteen kertaan, ilmeisesti syyskauden lämpöisyydestä riippuen. == Lähteet == * Tietoa suorasiipisistä * ZipcodeZoo: Metrioptera roeselii * ITIS: Metrioptera roeselii * Hepokatti.net - ääninäyte heinätöpökatin sirityksestä === Viitteet === Luokka:Hepokatit
Kanervatöpökatti

Kanervatöpökatti, aikaisemmalta nimeltään vihreätöpökatti ja vihertöpökattiSami Karjalainen, Suomen heinäsirkat ja hepokatit, Tammi 2009, (Metrioptera brachyptera) on Suomessa tavattava hepokattilaji. Se muistuttaa suuresti lähisukulaistaan heinätöpökattia. Lajit erottaa varmimmin siitä ettei keskiruumiin sivuilla ole selvää, vaaleaa U-kirjaimen muotoista kuviota. Lisäksi kanervatöpökatti on selkäpuoleltaan yleensä tummemman vihreä. Kanervatöpökatti elää Suomessa soilla ja rämeiköillä sekä myös kuivissa kanervaa kasvavissa kangasmetsissä Etelä-Lappiin asti. == Lähteet == * Tietoa suorasiipisistä * ZipcodeZoo: Metrioptera brachyptera === Viitteet === Luokka:Hepokatit
Idänhepokatti

Idänhepokatti (Tettigonia cantans) on hepokattilaji, jota esiintyy Euroopasta ja Pohjois-Afrikasta Siperiaan ja Kiinaan ulottuvalla alueella. Se muistuttaa lehtohepokattia. == Koko ja ulkonäkö == Idänhepokatti on yleisväriltään vihertävä ja sen selkäpuolella on ruskea pitkittäisjuova. Erotuksena hyvin samannäköisestä lehtohepokatista idänhepokatin siivet ovat selvästi leveämmät ja lyhyemmät ulottuen suunnilleen takimmaisen raajaparin polvien kohdalle ja vain hieman takaruumiin kärkeä pitemmälle. Naaraan munanasetin ulottuu selvästi siipien taakse. Koiraan takaruumiin kärjessä sijaitsevista perälisäkkeistä ylempi pari on lähes yhtä lyhyt kuin alempi. Koiraan pituus on 22-33 mm ja naaraan ilman munanasetinta 24-33 mm.Sami Karjalainen: Suomen heinäsirkat ja hepokatit. Tammi 2009. ISBN 978-951-31-4483-8 s. 71-74 Sirittäessään idänhepokatti on lehtohepokattia kovaäänisempi. == Levinneisyys == Idänhepokatti esiintyy yleisenä Kaakkois-Suomessa. Lännessä se on levinnyt Kymijoen itärannalle saakka, idässä sitä on tavattu Varkaudenkin pohjoispuolella. Tämän lisäksi idänhepokatilla on eristynyt populaatio myös ainakin kahdessa paikkaa Turussa, mutta levinneisyyttä Turun alueella ei tunneta. Idänhepokatti on kulkeutunut Suomeen mahdollisesti venäläisten rajalinnakkeiden asukkaiden myötä, arviolta parisataa vuotta sitten. Lajin leviämistä rajoittaa sen heikko lentotaito. Idänhepokatti on mantereisempi laji kuin lehtohepokatti. Keski-Euroopassa, jossa lajien levinneisyysalueet ovat osaksi päällekkäisiä, idänhepokattia esiintyy yleensä vuoristoalueilla ja lehtohepokattia alavimmilla seuduilla. Laajempi levinneisyys ulottuu Keski- Euroopasta Siperiaan ja Kiinaan. == Elinympäristö ja elintavat == Laji viihtyy pensaissa ja matalissa puissa, varsinkin puutarhoissa ja lehdoissa. Koiraat sirittävät usein korkeiden lehtipuiden latvustossa. Etelämpänä lajia tavataan etenkin vuoristoissa. Koiraat alkavat sirityksensä yleensä iltapäivän aikana ja, lämpötilan pysyessä tarpeeksi korkeana, jatkavat aamuyölle saakka. Paikalla, jolla yksilöitä on paljon, koiraat asettautuvat tasaisin välimatkoin muutaman metrin päähän toisistaan. Lajin suojaväri on hyvä, eikä sirittävääkään eläintä ole helppoa löytää. Häiriöstä siritys loppuu ja hepokatti kävelee ylöspäin pyrkien samalla kääntymään piiloon. Muiden hepokattien tavoin idänhepokatti on peto, joka syö muita hyönteisiä, mutta kelpuuttaa myös kasviravintoa. == Lähteet == * Tietoa suorasiipisistä * ZipcodeZoo: Tettigonia cantans * Hepokatti.net == Aiheesta muualla == * Idänhepokatin siritystä Luokka:Hepokatit
Pensashepokatti

Pensashepokatti (Pholidoptera griseoaptera) on ruskea Suomessakin esiintyvä hepokattilaji. Sitä tavataan Saaristomeren ja Suomenlahden rannikolla sekä Ahvenanmaalla. Pensashepokatit ovat väriltään ruskeita tai punertavia, vatsapuoli on vihertävänkeltainen. Koiras on 14–19 mm pitkä, naaras 15–20 mm. Pensashepokateilla on erityisen lyhyet siivet. Sen elinalueita ovat puistot ja puutarhat jotka sijaitsevat merenrannan läheisyydessä. == Lähteet == == Aiheesta muualla == * Luokka:Hepokatit
Kaislahepokatti

Kaislahepokatti (Conocephalus dorsalis) on Suomessakin tavattava hepokattilaji. Sen tunnistaa hoikasta ulkomuodostaan ja pitkistä jaloistaan. Kaislahepokatti on rannoilla viihtyvä laji. == Lähteet == * Tietoa suorasiipisistä * ZipcodeZoo: Conocephalus dorsalis ===Viitteet=== Luokka:Hepokatit
Paahdehepokatti

Paahdehepokatti, aikaisemmalta nimeltään hietahepokattiSami Karjalainen: Suomen heinäsirkat ja hepokatit, Tammi 2009, (Platycleis albopunctata) on Suomessa Ahvenanmaalla tavattava hepokattilaji. Se on luokiteltu uhanalaiseksi. Lajia saattaa myös esiintyä Manner-Suomessa hyvin harvinaisena. == Lähteet == * Tietoa suorasiipisistä * ZipcodeZoo: Platycleis albopunctata === Viitteet === Luokka:Hepokatit
Frederick Lorz

Frederick ”Fred” Lorz ( Viitattu 23.10.2020) oli yhdysvaltalainen kestävyysjuoksija, joka tunnetaan parhaiten huijausyrityksestään vuoden 1904 olympialaisten maratonjuoksussa. St. Louisin olympialaisten maratonilla Lorz uupui ja lopetti juoksemisen yhdeksän mailin (noin 14 km) kohdalla. Tällöin hänen avustajansa otti hänet autokyytiin ja kuljetti Lorzia seuraavat 11 mailia (noin 17,5 km), kunnes auto hajosi. Lorz jatkoi jalkaisin maaliin, jonne saapui ensimmäisenä ja näin ollen juhlittuna voittajana. Pian kuitenkin katsojat väittivät Lorzin huijanneen ja hän myönsi tehneensä pilaa. Näin Lorz diskattiin ja Thomas Hicks julistettiin voittajaksi. Lorz suljettiin kaikista tulevista kilpailuista, mutta hän sai myöhemmin kilpailuoikeutensa takaisin, koska kertoi teon olleen vitsi. Huijauksestaan huolimatta Lorz oli hyvä maratonjuoksija: olympiavuonna hän sijoittui Bostonin maratonilla neljänneksi ja voitti sen vuonna 1905 ajalla 2.38.25,4. Hän oli vielä vuonna 1908 Bostonissa seitsemäs, mutta kuoli keuhkokuumeeseen varsin nuorena. == Lähteet == Luokka:Yhdysvaltalaiset kestävyysjuoksijat Luokka:Vuonna 1884 syntyneet Luokka:Vuonna 1914 kuolleet
Skånen maanjäristys 2008

Skånen maanjäristys sattui Etelä-Ruotsin Skånessa tiistaina 16. joulukuuta 2008. United States Geological Survey (USGS) ja European-Mediterranean Seismological Centre ilmoittivat järistyksen voimakkuudeksi 4,3 momenttimagnitudia. Episentrumi sijaitsi Sjöbon alueella, 30 kilometriä Malmöstä ja 60 kilometriä Kööpenhaminasta itään. Toisen lähteen mukaan episentrumi oli noin kilometrin päässä Malmö-Sturupin lentoasemalta Sveladalassa. Maanjäristys alkoi aamulla kello 06.20:01 Ruotsin aikaa eli 7.20:01 Suomen aikaa. Järistys kesti noin viisi sekuntia. Episentrumi sijaitsi Skånessa, ja tärinä tunnettiin ainakin Ruotsin Malmössä, Boråsissa ja osissa Blekingeä, Hallandia ja Smålandia sekä Tanskan Kööpenhaminassa, Roskildessä, Aalborgissa, Bornholmin saarella, Odensessa ja Østjyllandin alueella. Maanjäristyksen johdosta rakennukset, kuten 190-metrinen Turning Torso Malmössä, heiluivat ja pelästyneitä ihmisiä pakeni kellareihin. Myös Skånen hätäkeskus sai yli 1 600 soittoa. Tiettävästi henkilövahingoilta vältyttiin. Muutama henkilö joutui käymään Lundin yliopistollisessa sairaalassa hakemassa apua lieviin vammoihin. Ruotsin ja Tanskan välistä Juutinrauman ylittävää siltaa jouduttiin tutkimaan mahdollisten järistyksen aiheuttamien ongelmien varalta. Silta on rakennettu kestämään järistykset, jotka ovat voimakkuuksiltaan 5,7 Richterin asteikolla. 1100-luvulta oleviin Sjöbon Blentarpin ja Everlövin kirkkoihin tuli järistyksen seurauksena halkeamia seiniin ja holviin. Ruotsin alueella tämän kokoluokan maanjäristys on erittäin harvinainen, ja aluksi epäiltiin sen olevan voimakkain vuoden 1904 jälkeen. Tuolloin Oslonvuonossa Norjassa sattunut järistys tuntui koko eteläisessä Skandinaviassa. 17\. joulukuuta kuitenkin selvisi, että 16. joulukuuta sattunut järistys ei ollutkaan niin voimakas (4,7 Richterin asteikolla) kuin aluksi luultiin. Sen sijaan se oli voimakkain sitten vuoden 1986, jolloin maa järisi Länsi-Götanmaan Skövdessä. == Lähteet == == Aiheesta muualla == *Aftonbladet: Jordbävning i hela Skåne *Maanjäristys United States Geological Surveyn (USGS) sivuilla *http://www.snsn.se/pictures/skaneskalv081216-5sta.PNG Luokka:Onnettomuudet Ruotsissa Luokka:Vuoden 2008 maanjäristykset Maanjäristys 2008 Maanjäristys 2008
Ali Dia

Ali Dia (s. 20. elokuuta 1965 Dakar) on entinen senegalilainen jalkapalloilija, joka on tullut tunnetuksi pelattuaan yhden ottelun Englannin valioliigan Southamptonissa. Dia pelasi Suomessa Veikkausliigan FinnPassa ja alasarjoissa Ranskassa ja Saksassa ja oli käynyt esittelemässä taitojaan Port Valessa, Gillinghamissa ja Bournemouthissa ilman sopimusta. Vuonna 1996 hän pelasi Blyth Spartans AFC:ssä, kunnes Southamptonin manageri Graeme Souness otti hänet koeajalle joukkueeseensa. Souness oli saanut Diasta suosituksen, jonka mukaan hän oli pelannut 13 maajoukkuepeliä Senegalin paidassa ja oli suosituksen antajan tähtipelaaja George Weahin serkku ja entinen joukkuetoveri Paris Saint-Germainista. Myöhemmin suositus paljastui tekaistuksi ja Dia amatööripelaajaksi. Souness otti Dian mukaan Valioliigan otteluun Leeds Unitedia vastaan 23. marraskuuta 1996. 32. peliminuutilla Dia korvasi kentällä Matthew Le Tissierin. Dian taidot kuitenkin osoittautuivat ala-arvoisiksi ja hänet vaihdettiin 85. peliminuutilla pois kentältä. Leeds voitti ottelun 2–0. Kaksi viikkoa myöhemmin Dian sopimus purettiin ja hän siirtyi Gatesheadin amatöörijoukkueeseen. Dia mainitaan usein kärkipäässä, kun Englannissa listataan kaikkien aikojen huonoimpia jalkapalloilijoita tai siirtosopimuksia. The Times Online valitsi Dian vuonna 2007 kaikkien aikojen huonoimmaksi Valioliigassa pelanneeksi jalkapalloilijaksi. Ali Dia valmistui liiketaloudesta Northumbrian yliopistosta vuonna 2001. == Lähteet == Luokka:Senegalilaiset jalkapalloilijat Luokka:Vuonna 1965 syntyneet Luokka:Elävät henkilöt
Poliisin kynsissä

Poliisin kynsissä () on vuonna 1932 ensi-iltansa saanut Charles Brabinin ohjaama yhdysvaltalainen film noir -draama, jonka pääosissa ovat Walter Huston ja Jean Harlow. Sivuosissa ovat Wallace Ford, Jean Hersholt, J. Carrol Naish ja Tully Marshall. Poliisin kynsissä on mustavalkoinen ja on 86 minuutin, eli tunnin ja 26 minuutin mittainen. Elokuva sai ensi-iltansa Yhdysvalloissa 13. helmikuuta vuonna 1932. Suomeen elokuva tuli teattereihin esitykseen 24. syyskuuta vuonna 1933. Metro-Goldwyn-Mayer ja Cosmopolitan Productions tuottivat elokuvan. == Juoni == Poliisin kynsissä kertoo poliisipäällikkö Jim Fitzpatrickista (Huston), joka tappelee gangsteri Sam Belmonten (Hersholt) kanssa. Hän pyytää epärehelliseltä veljeltään, Ediltä (Ford), että hänen on pidettävä silmällä Daisya (Harlow), joka liittyi Belmonteen. == Näyttelijät == Luokka:Yhdysvaltalaiset rikosdraamaelokuvat Luokka:Vuoden 1932 yhdysvaltalaiset elokuvat Luokka:Film noir -elokuvat Luokka:Yhdysvaltalaiset mustavalkoelokuvat Luokka:Metro-Goldwyn-Mayerin elokuvat
When Disaster Strikes...

When Disaster Strikes... (joskus kirjoitettuna muotoon When Disater Strikes) on rap-artisti Busta Rhymesin toinen studioalbumi. Se julkaistiin vuonna 1997. Albumin teemana on maailmanloppu, kuten edellisenkin albumin The Comingin. Albumi sisältää myös remixin kappaleesta Turn It Up, nimellä Fire It Up, siksi kappale merkitään Turn It Up (Remix)/Fire It Up. Kappale on samplattu Ritari Ässän teemalaulusta. == Kappaleet == # "Intro" # "The Whole World Lookin' at Me" (tuottanut DJ Scratch) # "Survival Hungry" (tuottanut Busta Rhymes) # "When Disaster Strikes" (tuottanut DJ Scratch) # "So Hardcore" (tuottanut The Ummah) # "Get High Tonight" (tuottanut DJ Scratch) # "Turn It Up" (tuottanut Busta Rhymes) # "Put Your Hands Where My Eyes Could See" (tuottanut Shamello & Buddah) # "It's All Good"(tuottanut Latief) # "There's Not a Problem My Squad Can't Fix" (feat. Jamal) (tuottanut Busta Rhymes) # "We Could Take It Outside" (feat. The Flipmode Squad: Rampage, Serious, Spliff Star, Lord Have Mercy, Rah Digga & Baby Sham) (tuottanut DJ Scratch) # "Rhymes Galore" (tuottanut Rashad Smith) # "Things We Be Doin' For Money, Pt. 1" (tuottanut Easy Mo Bee) # "Things We Be Doin' For Money, Pt. 2" (feat. Rampage, Anthony Hamilton & The Chosen Generation) (tuottanut Agallah) # "One" (feat. Erykah Badu) (tuottanut Rockwilder) # "Dangerous" (tuottanut Rashad Smith) # "The Body Rock" (feat. Rampage, Puff Daddy & Mase) (tuottanut Puff Daddy) # "Get Off My Block" (feat. Lord Have Mercy) (tuottanut DJ Scratch) # "Outro (Preparation For the Final World Front)" == Singlet == * "Put Your Hands Where My Eyes Could See" (1. lokakuuta 1997) * "Dangerous" (13. marraskuuta 1997) * "Turn It Up (Remix)/Fire It Up" (21. huhtikuuta 1998) * "One" (1998) Luokka:Busta Rhymesin albumit Luokka:Vuoden 1997 albumit
Joulupukki matkaan jo käy

Joulupukki matkaan jo käy () on J. Fred Cootsin ja Haven Gillespien säveltämä joululaulu. Kaksikko myös sanoitti alkuperäisen englanninkielisen version. Suomenkielisen version sanoituksen teki Saukki. Englanniksi kappale esitettiin ensimmäisen kerran radiossa marraskuussa 1934. Suomessa Saukin käännöksen levytti ensimmäisenä Vieno Kekkonen vuonna 1959, minkä jälkeen sitä on levytetty lukuisia kertoja. Saukki levytti kappaleen myös itse ”Pikkuoravien” kanssa sikermässä Pikkuoravien joulupotkuri 1 vuonna 1964. == Lähteet == Luokka:Vuoden 1934 kappaleet Luokka:Yhdysvaltalaiset joululaulut Luokka:Suomenkieliset joululaulut Luokka:J. Fred Cootsin säveltämät kappaleet Luokka:Sauvo Puhtilan sanoittamat kappaleet
Kreisaun piiri

thumb|240px|Moltken sukutilan päärakennus, jossa piiri kokoontui. Kreisaun piiri () oli yksi natsihallintoa vastustaneista saksalaisista vastarintaliikkeistä. Piirin jäseniä osallistui vallankaappausta ja Adolf Hitlerin surmaamista yrittäneeseen heinäkuun 20. päivän salaliittoon. Kreisaun piiri kokoontui Helmuth von Moltken sukutilalla Kreisaussa, Sleesiassa. Helmuth James Graf von Moltke oli yksi piirin perustajajäsenistä. Muita merkittäviä jäseniä olivat Adam von Trott zu Solz ja Peter Yorck von Wartenburg, joka hoiti yhteydenpidon muihin natsien vastaisiin vastarintaliikkeisiin. Kreisaun piirin jäsenet pitivät natsihallintoa häpeänä maalleen. Snyder s. 200 Vallankaappaus tyrehtyi alkuunsa, kun eversti Claus von Stauffenbergin pommiattentaatti epäonnistui heinäkuussa 1944. Useita salaliittoon osallistuneita Kreisaun piirin jäseniä vangittiin ja teloitettiin. Helmuth von Moltke ei ollut mukana salaliitossa, silti Gestapo pidätti hänet tammikuussa 1944, koska hän oli kertonut eräälle kollegalleen poliisin etsivän tätä. Moltke oli joka tapauksessa vastustanut Hitlerin tappamista, sillä hän uskoi natsijohtajan kuoleman tekevän hänestä vahvan marttyyrin. Siitä huolimatta vangittuja salaliittolaisia kuulusteltaessa hänen nimensä tuli esille ja hänet tuomittiin natsien kansantuomioistuimessa kuolemaan. Moltke teloitettiin Plötzenseen vankilassa tammikuussa 1945. Snyder s. 232 ==Lähteet== * ===Viitteet=== Luokka:Natsi-Saksa
Paul d' Arnot

Paul d'Arnot on Edgar Rice Burroughsin Tarzan-kirjoissa ranskalainen meriupseeri. Tarzan pelastaa d'Arnotin M' Bongan ihmissyöjäkylän kidutuspaalusta kesken kuolemantanssin säikyttelemällä ihmissyöjät tiehensä ja hoitaa hänet kuntoon viidakossa. Koska Tarzan osaa lukea ja kirjoittaa englantia, mutta ei puhua, he alkavat kommunikoida kirjoittamalla Tarzanin isän mökistä peräisin olleilla lyijykynillä puunkuorelle. D'Arnot opettaa Tarzanin puhumaan ranskaa, koska osaa sitä itse parhaiten. Upseeri vie Tarzanin Eurooppaan ja opastaa hänet sivistyneen maailman tavoille. Aivan loppuun asti Paul d'Arnot on Tarzanin uskollisin ystävä. Luokka:Kirjallisuuden henkilöhahmot Luokka:Edgar Rice Burroughsin romaanit Luokka:Tarzan